PREDKLADACIA   SPRÁVA

Do medzirezortného pripomienkového konania sa predkladá návrh na zriadenie Inštitútu kriminológie  Ministerstva spravodlivosti Slovenskej republiky.

Predmetný návrh zriadenia inštitútu sa predkladá v súlade s uznesením vlády Slovenskej republiky č. 681/2007, ktorým bola schválená Stratégia prevencie kriminality v Slovenskej republike na roky 2007 – 2010.

Účelom zriadenia inštitútu je vytvorenie výskumného pracoviska, ktoré by sa zaoberalo kriminologickým, trestnoprávnym a penologickým výskumom pre potreby kontroly kriminality v Slovenskej republike,  v súlade s Programovým vyhlásením vlády Slovenskej republiky z augusta 2006 (časť Spravodlivosť a časť Vnútorný poriadok a bezpečnosť) a v súlade so Stratégiou prevencie kriminality v Slovenskej republike na roky 2007 – 2010.

Návrh na zriadenie inštitútu reaguje i na potrebu vytvárania výskumného zázemia pre pripravovaný vládny program boja so zločinnosťou a na požiadavku  postupnej metodickej i tematickej integrácie kriminologického výskumu v rámci Európskej únie.